Komission asetus (ETY) N:o 3015/91, annettu 15 päivänä lokakuuta 1991, julkisesti varastoidun voin myynnistä annetun asetuksen (ETY) N:o 2315/76 muuttamisesta ja asetusten (ETY) N:o 2096/88 ja (ETY) N:o 343/89 kumoamisesta



Virallinen lehti nro L 286 , 16/10/1991 s. 0030 - 0031

Suomenk. erityispainos Alue 3 Nide 39 s. 0113

Ruotsink. erityispainos Alue 3 Nide 39 s. 0113



KOMISSION ASETUS (ETY) N:o 3015/91, annettu 15 päivänä lokakuuta 1991, julkisesti varastoidun voin myynnistä annetun asetuksen (ETY) N:o 2315/76 muuttamisesta ja asetusten (ETY) N:o 2096/88 ja (ETY) N:o 343/89 kumoamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1630/91(2), ja erityisesti sen 6 artiklan 7 kohdan, sekä katsoo, että asetuksen (ETY) N:o 2315/76(3), sellaisena kuin se on viimeksi muutettuna asetuksella (ETY) N:o 442/88(4), nojalla suoritettava voin myynti keskeytettiin komission asetuksilla (ETY) N:o 2096/88(5) ja (ETY) N:o 343/89(6), ottaen huomioon voin varastojen kasvu ja markkinatilanne, olisi aloitettava uudelleen interventiovoin myynti asetuksen (ETY) N:o 2315/76 nojalla mukauttaen myyntihintoja markkinoiden häiriintymisen välttämiseksi, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2315/76 seuraavasti: 1 Korvataan 1 artikla seuraavasti: "1 artikla Jäsenvaltioiden interventioelimet voivat myydä kaikille asiasta kiinnostuneille hallussaan pitämää voita, joka on saapunut varastoon ennen 1 päivää elokuuta 1990." 2 Korvataan 2 artiklassa: a) 1 kohdan a alakohta seuraavasti: "a) vapaasti varastosta myyntisopimuksen tekopäivänä sovellettavaan asetuksen (ETY) N:o 804/68 5 artiklan 1 kohdan a alakohdassa tarkoitettuun interventiohinnan suuruiseen hintaan, korotettuna 1 eculla 100 kilogrammaa kohden;"; b) 2 kohta seuraavasti: "2 Interventioelin myy voita ainoastaan, kun viimeistään myyntisopimuksen tekemisen ajankohtana annetaan takuu, joka on 1 ecu 100 kilogrammaa kohden ja jonka tarkoituksena on varmistaa voin haltuunoton ensisijaisten vaatimusten täytäntöönpano 3 artiklan 1 kohdassa säädetyn määräajan kuluessa." 3 Korvataan 3 artiklan 4 kohdan käsite "vakuus" käsitteellä "takuu". 4 Korvataan 3 a artiklan: a) 1 kohdan käsite "vakuus" käsitteellä "takuu"; b) 3 kohdan käsite "tyyppikurssi" käsitteellä "maatalouden muuntokurssi". 5 Korvataan 4 a artiklan 1 ja 2 kohta seuraavasti: "1 Poiketen siitä, mitä 1 ja 2 artiklassa säädetään, voi myydään myyntisopimuksen tekopäivänä sovellettavan interventiohinnan suuruiseen hintaan alennettuna 26 eculla 100 kilogrammaa kohden sillä edellytyksellä, että voittoa tavoittelemattomat laitokset ja yhteisöt käyttävät voin asetuksen (ETY) N:o 2191/81 säännösten mukaisesti ja ne saavat mainitussa asetuksessa säädettyä tukea. 2 Interventioelin myy voita ainoastaan, kun viimeistään myyntisopimuksen tekemisen ajankohtana annetaan 1 kohdassa säädetyn hinnanalennuksen suuruinen takuu korotettuna 30 eculla 100 kilogrammaa kohden edunsaajien suorittaman voin haltuunoton ensisijaisten vaatimusten täytäntöönpanon varmistamiseksi 3 artiklan 1 kohdassa säädetyn määräajan kuluessa ja asetuksen (ETY) N:o 2191/81 säännösten mukaisen voin käytön varmistamiseksi." 6 Lisätään 4 b artikla seuraavasti: "4 b artikla Edellä 2 artiklassa ja 4 a artiklassa tarkoitetut hinnat ja takuut muutetaan kansalliseksi valuutaksi sopimuksen tekopäivänä sovellettavan maatalouden muuntokurssin avulla." 2 artikla Kumotaan asetukset (ETY) N:o 2096/88 ja (ETY) N:o 343/89. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä lokakuuta 1991. Komission puolesta Ray MAC SHARRY Komission jäsen (1) EYVL N:o L 148, 28.6.1968, s. 13 (2) EYVL N:o L 150, 15.6.1991, s. 19 (3) EYVL N:o L 261, 25.9.1976, s. 12 (4) EYVL N:o L 45, 18.2.1988, s. 25 (5) EYVL N:o L 184, 15.7.1988, s. 18 (6) EYVL N:o L 39, 12.2.1989, s. 20